Stredná
priemyselná škola v Snine

posledná zmena stránky: utorok,
07 máj 2002 10:28 hod.
pošlite nám e- mail: [email-masked] alebo
mailto:[email-masked]

[ home ]
[ späť ]

Test zo slovenského jazyka a literatúry v školskom
roku 2001/2002

1. V ktorej z uvedených
viet je pravopisná chyba?.

(A)
Východná časť strednej Európy je pod vplyvom tlakovej níže.

(B)
Môj brat chce študovať na strednej priemyselnej škole strojníckej.

(C)
Kamaráti nevedia, že som rodený Prešovčan.

(D)
Všetky Španielske pláže boli zavalené húfmi cudzincov.

2. V ktorej z možností
sú obidve slová napísané správne?

(A) jahňä,
premerať     (B) devätoro,
pečať    (C) temäno, menšina
(D) zväčšiť, rozpetie

3. V ktorej z možností
sa uvedená predložka spodobuje?

(A) so
mnou         (B) so
sestrou         (C) z
boku         (D) z leta

4. Ktoré slovo je
nesprávne rozdelené na slabiky?

(A)
vys-ko-čil     (B)
pred-sta-va     (C)
spus-te-ný     (D) lek-ci-a

5. Ktorá z nasledujúcich
viet obsahuje nespisovné slovné spojenie?

(A) Vždy keď ma
navštívil, niečo po mne chcel.

(B) Učiteľ zostal
sám a celý život sa obetoval len kvôli deťom.

(C) Z domu obidvaja
vyrazili súčasne, a predsa sa na trhovisku nestretli.

(D) V deň svojich
narodenín bol Cyril neobyčajne veselý.

6. Ktoré z uvedených
slov má podobný význam ako slovo grandiózny?

(A)
elegantný     (B)
veľkolepý     (C)
zdvorilý     (D) vysoký

7. „Chémia je Ivanovou
Achilovou pätou.“

Z uvedenej vety vyplýva, že
Ivan

(A) má chémiu ako
koníčka     (B) nemá o chémiu
záujem    (C) je v chémii
úspešný     (D) má s chémiou problémy

8. V ktorej z možností
sú uvedené slová synonymami?

(A) pokora -
vzdorovitosť     (B) vnímavý -
pozorný
(C) vzdialený - blízky     (D)
nikto - ktosi

9. Ktorá veta obsahuje
združené pomenovanie?

(A)
Svoje ostré slová sypal ako z rukáva.

(B)
Teplé lúče slnka sa odrážali od hladiny jazera.

(C)
Obložením panelového domu sme dosiahli jeho zateplenie.

(D)
Víchrica zanechala v našej záhrade samé polámané stromy.

10. Ktoré slová možno
doplniť na zakryté miesta v nasledujúcej vete?

.............. modelári
.............. skúšajú nové ............ áut.

(A) Tvoriví, sami,
modely     (B) Tvoriví, samy,
modely    (C ) Tvorivý, sami,
modeli     (D) Tvorivý, samy, modeli

11. V ktorej vete je
podstatné meno v nesprávnom tvare?

(A)
S kúpeľnou liečbou sme boli spokojní.

(B)
Nezvykol si ležať na nerovnej posteli.

(C)
Bola oblečená v zelenej zástery.

(D)
Po daždi zrazu nebolo ani stopy.

12. Ktoré sloveso je v
tvare rozkazovacieho spôsobu?

(A)
vieme     (B) skryjeme
(C) jeme     (D) buďme

13. V ktorej číslovke je
pravopisná chyba?

(A)
tritisícpäťstokrát     (B) dvestodvadsiaty
tretí    (C) tisíc sedemsto šesdesiatdeväť     (D)
dvetisícdvadsaťjeden

14. Nevedeli sme, prečo
namiesto nás dostali iní najvyššie ocenenie.

Ktorý neohybný slovný druh
obsahuje uvedená veta?

(A)
Predložku     (B)
Príslovku     (C)
Časticu     (D) Zámeno

15. V ktorej z uvedených
viet je použitá nesprávna predložka?

(A)
Rád chodím so sestrou na dostihy.

(B)
Pacient až plakal od bolesti.

(C)
Naša trieda musí byť u všetkého.

(D)
Po mňa ste sa vôbec nemuseli vracať.

16. Ktorý z uvedených
znakov je diakritickým znamienkom?

(A) mäkčeň
(B) výkričník (C) čiarka (D) dvojbodka

17. Ktorá z uvedených
viet je súvetím?

(A)
Pod starým bútľavým stromom sa vyhrievala na slnku skrútená vretenica.

(B)
Stará mama nemala vo svojej plátennej taške chlieb, ale koláče.

(C)
Naša domovníčka je často v okne a prihovára sa susedom.

(D)
Ako veľká ohnivá guľa sa čosi nezvyčajné valilo oblohou.

18. Celý deň sme blúdili
horou.

Ktorý vetný člen je v
uvedenej vete podčiarknutý?

(A) príslovkové
určenie     (B) predmet
(C) prívlastok     (D) podmet

19. V ktorej vete je
chyba v interpunkcii?

(A)
V záhrade, ktorú práve vidíme, kvitnú tulipány.

(B)
Prosila som, aby ste nám dovolili, povedať pár slov.

(C)
Keď sa prudko ochladilo, obula som si aj zimné topánky.

(D)
Alenka bola smutná, a tak si okoloidúcich nevšímala.

20. Ktorý zápis priamej
reči je správny?

(A)
„Lieky, ktoré som vám predpísal,“ pripomenul lekár, užívajte len ráno.

(B)
„Lekár pripomenul: “Predpísané lieky užívajte len ráno.

(C)
„Tieto lieky užívajte len ráno!“ pripomenul lekár.

(D)
„Predpísal som vám lieky. Užívajte ich len ráno, pripomenul lekár.

21. Ktorý údaj sa uvádza
ako prvý v záhlaví žiadosti?

(A) dátum
odoslania     (B) adresa
prijímateľa     (C) predmet žiadosti
(D) adresa odosielateľa

22. V nasledujúcom
úryvku je poprehadzované poradie viet:

(1)
Už sa viac nevrátil.

(2)
Nevedel som čo od neho čakať.

(3)
Napokon som zobral harpúnu a pichol ho.

(4)
Moja loď mala sedem metrov, on asi tri a pol, a stále sa držal podo
mnou.

(5)
Jeden zo žralokov ma veru dosť vyvádzal z miery.

Aké má byť správne poradie
viet v tomto úryvku?

(A) (4), (2), (5),
(3), (l)     (B) (5), (2), (4), (3),
(l)    (C) (4), (3), (5), (l),
(2)     (D) (5), (4), (2), (l), (3)

23. V ktorom z
nasledujúcich útvarov sa uplatňuje informačný slohový
postup?

(A)
objednávka     (B)
úvaha     (C)
reportáž      (D) výklad

24. Na prelome 19. a 20.
storočia sa začali vyrábať prvé vysávače, ktoré mali podobu ručne

stláčaného mechu, lenže ich
............ bolo, že na obsluhu boli potrební ............ dvaja
ľudia.

V uvedenom texte sú zakryté
slová

(A) výhodou,
nanajvýš     (B) výhodou,
aspoň    (C) nevýhodou,
nanajvýš     (D) nevýhodou, aspoň

25. Ktorý jazykový štýl
je použitý v texte v otázke č. 24?

(A)
administratívny     (B)
náučný     (C) opisný
(D) výkladový

26. Básnická forma
zložená zo 14 veršov, ktoré sú rozčlenené do dvoch 4-veršových a dvoch
3-veršových strof, sa nazýva

(A)
sonet.     (B) epos.
(C) epigram.     (D) stopa.

27. V ktorej z možností
je k útvaru priradený nesprávny literárny druh ?

(A) povesť -
epika     (B) bájka -
lyrika     (C) báj -
epika     (D) veselohra-dráma

Na uvedenú
ukážku sa viažu otázky č. 28-31

Tá
ulička sa skrýva No povesť je raz povesť

Jak
stará kráska za plentou a podľa nej je fúria

A
sotva sa jej sníva, a kto sa dá do nej
voviesť

Že môže
ľakať študentov. Ten nedokončí štúdiá.

Pozn.:
Fúria - bohyňa pomsty, fúria - zlá, zúrivá žena

28. Aký druh rýmu je v
ukážke uplatnený ?

(A)
striedavý     (B)
združený     (C)
prerývaný     (D) obkročný

29. Ktorý jazykový
umelecký prostriedok je v ukážke podčiarknutý ?

(A)
metonymia     (B)
personifikácia     (C)
epiteton     (D) zvukomaľba

30. Ktorá z
nasledujúcich viet najviac vystihuje význam textu v ukážke ?

(A)
Stará ulička láka študentov, ktorí nedoštudovali.

(B)
Študent, ktorý nedoštudoval, chodí snívať do starej uličky.

(C)
Študent, ktorý prejde starou uličkou, nedoštuduje.

(D)
V starej uličke sa skrývajú zasnívaní neúspešní študenti.

31. Ako sa nazýva časť
básne, ktorá je v ukážke podčiarknutá ?

(A)
verš     (B) stopa
(C) forma     (D) presah

32. Musíš sa veľa učiť, aby si spoznal, ako málo
vieš.

V ktorej z možností je
najvýstižnejšie vyjadrená myšlienka uvedeného výroku ?

(A)
Človek musí veľa vedieť, aby zistil, čo všetko zabudol.

(B)
Svoje medzery vo vedomostiach človek objavuje až pri učení.

(C)
Človek, ktorý málo vie, spoznáva, čo všetko sa musí ešte naučiť.

(D)
Všetko, čo človek vie, získal učením.

33. Krátky epický
prozaický útvar, stvárňuje jednu udalosť zo života ľudí, postavy
vstupujú

do deja sformované, ďalej
sa nevyvíjajú. Uvedená charakteristika sa vzťahuje na

(A)
baladu.     (B) poviedku. (C)
román.     (D) činohru.

34. Ktorý u uvedených
autorov tvoril v období romantizmu ?

(A) Pavol Országh Hviezdoslav
(B) Martin Kukučin    (C) Jozef Gregor
Tajovský     (D) Andrej Sládkovič

35. Úprava prozaického
diela do formy divadelnej hry sa nazýva

(A)
dialogizácia.     (B)
dramatizácia.     (C)
animácia.     (D) dabing.

Pozorne si prečítaj
nasledujúcu ukážku. Otázky 36 - 40 sa vzťahujú na túto
ukážku.

Pocestný sa vybral na jarmok a tam bolo ľudí ako
maku. Išiel okolo hostinca.

Vidí,
ako hostinský prikladá na oheň, nad ktorým sa vo veľkých hrncoch
varili

Jedlá od
výmyslu sveta. Pocestný bol hladný, no mal
prázdne vrecká. Čo robiť?

V
batôžku mal iba suchý krajec chleba, vybral ho, natiahol ruku k hrncu,

z
ktorého stúpala najhustejšia para, pridržal chlieb, nad hrncom, aby
nasiakol

parou a
trochu zmäkol. S chuťou ho zjedol a chystal s odísť.

Hostinský,
ktorý ho dovtedy iba mlčky pozoroval, sa mu
však postavil do cesty:

-
Počuj, človeče, a platiť bude kto
?

-
Za čo mám platiť ?

- Za
jedlo.

-
Ale čo ! Nevidel si, že som ochutnal iba
paru z hrnca ?

-
Ale para stojí peniaze. Vieš, koľko dreva
som musel spáliť a koľko vody musel nanosiť, kým sa spravila taká para
?

-
Viem, ale čo ti mám dať, keď nemám ani
deravý groš ? - povedal pokojne pocestný.

-
Keď nemáš peniaze, dostaneš desať palíc! -
rozkričal sa hostinský.

-
Zober palicu a bi, ale dávaj pozor, aby si sa ma nedotkol, tak, ako som
sa ja nedotkol tvojho jedla.

-
A čo mám biť ? - čudoval sa
hostinský.

-
Nalož desať palíc
........................... .

Okoloidúci
sa začali smiať. Zahanbený hostinský sa rýchlo skryl.

36. Ktoré ďalšie slová
pocestného sú v ukážke zakryté ?

(A) svojmu hrncu     (B) môjmu
tieňu    (C) svojmu tieňu
(D) prázdnemu hrncu

37. Ktoré z uvedených
slovných spojení je frazeologizmom ?

(A)
nemám ani deravý groš

(B)
v batôžku mal iba suchý krajec chleba

(C)
vo veľkých hrncoch sa varili jedlá

(D)
dávaj pozor, aby si sa ma nedotkol

38. Ktoré z nasledujúcich tvrdení je vzhľadom na
text ukážky nepravdivé ?

(A)
Pocestný mal len suchý chlieb a kúštik slaniny.

(B)
Niektorí ľudia pozorovali spor hostinského a pocestného

(C)
Hostinský sám prikladal drevo na oheň.

(D)
Na jarmoku sa hmýrilo veľa ľudí.

39. Ktorá vlastnosť hostinského vyvolala výsmech ľudí
?

(A)
nenásytnosť     (B)
lakomosť     (C)
chvastúnstvo     (D) závistlivosť

40. Dielo z ktorého je
uvedená ukážka, patrí

(A) k
lyricko-epickým dielam.     (B) k lyrizovanej
próze    (C) k dramatickým druhovým
útvarom.     (D) k ľudovej
slovesnosti.

Koniec testu

[ home ]
[ späť ]